《再过郎岱恭朗轩司马招饮梦鱼亭即席率赋》
清代·沈世炜

薇省相亲忆昔年，重教两度续前缘。茅亭小筑依苔径，山雨初来响石泉。

万里征尘铜鼓外，一尊乡思镜湖边。多君念旧情弥切，欲别重留意怅然。

作者简介：沈世炜，字吉甫，号南雷，又号沈楼，仁和人。乾隆丙戌进士，改庶吉士。历官礼部郎中。有《澹俱斋诗集》。